"Ҳарҭ хәыҷык ҳхаагеит, аха ҳабацәа, ҳанацәа зхысыз уахи-ҽни иансгәалымшәо ыҟаӡам. Ашәҟәы уанаԥхьо иануп жәлала идырӡыз, иҭадырхаз. Аԥсуаа шьаҭанкыла рықәхра акәын абри ззырхаз. Унеишь-уааишь ҳәа ззырҳәоз, хар змамыз ҳажәлар рхаҭарнакцәа харада ахара рыдырҵон. Ҳажәлар анықәыргоз егьырҭ амилаҭқәагьы иқәыргаз ыҟоуп, инаԥшуаз митәык аҵәы рыларымҵарц, аԥсуаа ықәганы ирзыжәуи ҳәа рымҳәарц", — ҳәа азгәеиҭеит Ԥлыиа.
Ԥлыиа: арепрессиақәа раан аԥсуаа шьаҭанкыла рықәхра иашьҭан
18:52 30.10.2018 (ирҿыцуп: 19:03 30.10.2018)
© Sputnik / Томас ТхайцукАнатолий Пилия
© Sputnik / Томас Тхайцук
Анапаҵаҩра
Аполитикатә репрессиақәа ирылаӡыз рассоциациа ахантәаҩы Анатоли Ԥлыиа, арадио Sputnik аҟны харада ахара зыдҵаны аҩажәатәи ашәышықәса ҩажәижәабатәи ашықәсқәа рзы идырӡыз рыӡбахә далацәажәо иазгәеиҭеит, усҟан ҳажәлар шьаҭанкыла рықәхра, рмилаҭтә хдырра арӡра гәҭакыс ишыҟаз.